CELEX: 62017CN0133
Language: hr
Date: 2017-03-14 00:00:00
Title: Predmet C-133/17: Zahtjev za prethodnu odluku koji je 14. ožujka 2017. uputila Curtea de Apel Cluj (Rumunjska) – Dănuț Podilă i drugi protiv Societatea Națională de Transport Feroviar de Călători „CFR Călători” SA București

26.6.2017   
            
            
               HR
            
            
               Službeni list Europske unije
            
            
               C 202/9
            
         Zahtjev za prethodnu odluku koji je 14. ožujka 2017. uputila Curtea de Apel Cluj (Rumunjska) – Dănuț Podilă i drugi protiv Societatea Națională de Transport Feroviar de Călători „CFR Călători” SA București
   (Predmet C-133/17)
   (2017/C 202/14)
   Jezik postupka: rumunjski
   
      Sud koji je uputio zahtjev
   
   Curtea de Apel Cluj
   
      Stranke glavnog postupka
   
   
      Tužitelj: Dănuț Podilă i drugi
   
      Tuženik: Societatea Națională de Transport Feroviar de Călători „CFR Călători” SA București
   
      Prethodna pitanja
   
   
               1.
            
            
               Treba li članke 114. stavak 3. UFEU-a, čl. 151. UFEU-a i čl. 153. UFEU-a kao i odredbe Okvirne direktive 89/391/EEZ (1) i pojedinih naknadnih direktiva tumačiti na način da im se protivi to da država članica Europske unije propiše rokove i postupke koji ograničavaju pristup pravosuđu u pogledu klasificiranja radnih mjesta kao onih s određenim ili posebnim uvjetima rada, što bi imalo za posljedicu da radnicima ne bi bila priznata prava na sigurnost i zdravlje na radu koja proizlaze iz te klasifikacije u skladu s nacionalnim odredbama navedenima u zahtjevu za prethodnu odluku?
            
         
               2.
            
            
               Treba li članak 9. točku (a) Direktive 89/391/EEZ tumačiti tako da mu se protivi nacionalni propis koji ne sankcionira propust poslodavca da osigura procjenu rizika za sigurnost i zdravlje na radu?
            
         
      (1)  Direktiva Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (SL 1989., L 183, str. 1) (SL, posebno izdanje na hrvatskom jeziku, poglavlje 5., svezak 4., str. 50.)